Jovenel Moïse

Jovenel MOÏSE ,  (naskiĝis la 26-an de junio 1968, mortis la 7-an de julio 2021) estis haitia entreprenisto kaj politikisto. Li estis prezidanto de Haitio ekde 2017 ĝis sia murdo en 2021.

Moïse estis ĵurkonfirmita kiel prezidanto en februaro 2017 post sia elektovenkado je la dudeka de novembro 2016. En 2019, politika agitado kaj popolaj alvokoj al lia eksiĝo fariĝis krizo. Frumatene de la sepa de julio 2021, Moïse estis murdita, kaj lia edzino Martine estis grave vundita dum atako kontraŭ ilia privata loĝejo en Petionvillo, antaŭurbo de Portoprinco, kiu estas la ĉefurbo de Haitio. Claude Joseph, la provizora ĉefministro, ekregis la landon post la murdo de Moïse.

 Referencoj 

Kategorio:Historio de Haitio
Kategorio:Prezidantoj de Haitio
Kategorio:Murdoj en Haitio
Kategorio:Atencitoj